Decorah
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Decorah er en by i delstaten Iowa i USA som ligger ved Upper Iowa River, 96 kilometer nordøst for Waterloo.
Decorah ble grunnlagt av norske nybyggere i 1849 (by fra 1871), og er sentrum for norsk kultur i USA. Her utkom blant annet Decorah-Posten. Byen er sete for Luther College med et betydelig norsk-amerikansk museum, «Vesterheim», for Det Norske Selskab og for den livskraftige norske foreningen Symra (stiftet i 1907). Byen holder en årlig feiring, Nordic Fest, for å hylle og ivareta sine skandinaviske røtter.Byen er oppkalt etter ho-chunk-høvdingen Waukon Decorah. Les mer i Store norske leksikon USAs geografi USAs historie Decorah-posten norsk-amerikansk presse